શ્રીઆચાર્યજી શ્રી ગિરિરાજ પર્વતની નીચે અન્યોરમાં સદુપાંડેના દ્વાર ઉપર ચોતરો હતો. તેની ઉપર આવી બિરાજ્યા પછી ગોવર્ધનનાથજીના પ્રાકટ્યનો પ્રકાર શ્રીઆચાર્યજીએ સદુપાંડે અને એમના ભાઈ માણેકચંદ પાંડે. નરો ભવાની એ બધા જે સેવક હતા તેમને પૂછ્યો. તે બધો પ્રકાર ઉપર સદુપાંડે વાર્તામાં કહી આવ્યા છીએ. પછી રામદાસ ચૌહાણ પૂછરી સામે ગુફામાં રહેતા તે સેવક થયા. તેમને શ્રીઆચાર્યજીએ શ્રીગોવર્ધનનાથજીની સેવા સોંપી. રામદાસ વ્રજવાસી આદિ બીજા સેવક થયા. એ કુંભનદાસ જનમાવતા ગામમાં રહેતા હતા. ત્યાં એમણે સમાચાર સાંભળ્યા કે એક મોટા મહાપુરુષ આન્યોરમાં આવ્યા છે.